Директору Дома здравља Алексинац

  **Предлог мера за унапређење задовољства запослених**

 Комисија за унапређење и праћење квалитета рада је 30.11.2015.године спровела анкету запослених у Дому здравља са циљем утврђивања нивоа задовољства и доношења предлога мера за његово унапређење, јер је то предуслов за подизање квалитета рада, као и задовољства корисника здравствене заштите.

 И поред израженог недостатка кадра у свим службама, а повећаног обима услуга, што се види из годишње анализе извршења плана услуга, према резултатима ове анкете приметан је оптимизам.

 Запослени су схватили значај акредитације, тимског рада и сталног унапређења квалитета рада. То охрабрује пред нови круг акредитације који нас очекује у другој половини 2016.године.

 На питање да ли су задовољни послом који обављају 29,35% је одговорило да је незадовољно или веома незадовољно, 42,82% да није ни задовољно ни незадовољно, а 22,82% да је задовољно или веома задовољно.

 Запослени су у високом проценту незадовољни опремом за рад те је неопходно у границама материјалних могућности и уз евентуалне нове начине финансирања, обезбедити неопходну нову опрему и средства за рад. Наставити са унапређењем услова рада, безбедности и здравља на раду.

 Могућношћу за едукацијом је такође већи проценат незадовољних него задовољних. Потребно је активније учешће здравствених радника у интерној едукацији на свим нивоима и у свим профилима. У том циљу је неопходно мотивисати оне који активно учествују својим радом, акредитованим радовима од стране Здравственог савета учествују у едукацији у организацији Дома здравља.

 Сарадњом са колегама је задовољно 58,7%, а незадовољно 13,03%. Ради унапређења односа између запослених неопходно је на састанцима служби поново усвојити Етички кодекс Дома здравља и у овој години. Евентуане конфликте између запослених решавати у самом зачетку, континуирано се залагати за унапређење комуникације.

 Такође се максимално залагати на унапређењу комуникације са пацијентима. Вршити едукацију пацијената о њиховим правима и обавезама. Размотрити могућност одржавања трибина, предавања и слично.

 Посебну пажњу посветити равномерном радном оптерећењу свих запослених кроз уједначавање броја пацијената, максимизовањем броја опредељених пацијената за изабраног лекара, код замена приликом годишњих одмора, збрињавању хитних стања.

 Поштовати усвојене процедуре и законске прописе.

 Предлог мера комисије за унапређење квалитета рада је подизање мотивације запослених који ће највише бити ангажовани у процесу акредитације, и који се највише залажу на унапређењу процеса рада, кроз одређене комисије и слично.

 Наставити са редовним одржавањем колегијума начелника једном недељно где ће се износити и решавати конкретни проблеми, као и редовним одржавањем састанака свих запослених у службама Дома здравља, са упознавањем са плановима и циљевима рада, као и њиховим активним учешћем у препознавању, сагледавању и решавању проблема.

 Наставити са унапређењем односа и комуникације између служби Дома здравља, као и између примарне и секундарне здравствене заштите.

 29.1.2016.год.

Алексинац

 Председник Комисије за унапређење и праћење квалитета рада

 Др Данијела Митић

 Спец.опште медицине